Document ID: /fineweb-2-swissfilter-quality_10-filterrobots/filtered/01554.jsonl.gz/81

Господе Боже мој, хвалим Те и певам Твоју неисказану славу и Твоје безмерно величанство, благодарим Ти што си ми једино из Твоје доброте дао да постојим и удостојио ме да будем учесник Твојих спасоносних добара.
Ти си ме непрекидно избављао од несрећа које су ми претиле од руке мојих невидљивих непријатеља, а да ја тога свестан био нисам.
Исповедам Ти се да сам се безброј пута оглушио о своју савест, без страха нарушавао Твоје свете заповести и био неблагодаран за многа добра која си ми учинио. Ипак, многомилостиви Боже мој, нека ова моја неблагодарност не буде већа од Твоје доброте.
Погледај на сузе моје смирености по обилном милосрђу Твоме, помози ми и подари ми сада оно што ми је потребно за спасење те управи сав мој живот служењу Теби, како бих и ја недостојни славио пресвето име Твоје.